Pečenie chleba
1.  Cieľ, zameranie aktivity:                                                                                                         Cieľom aktivity bolo upriamiť pozornosť na chlieb ako jednu zo základných potravín človeka. Počas praktickej ukážky boli žiaci oboznámení s jeho históriou, jedálničkom jednotlivých období od jeho vzniku. Väčšiu pozornosť sme venovali tradičnej výrobe z vidieckeho prostredia, kde sa žiaci zoznámili s procesom jeho výroby a jeho významom v domácom prostredí a  v obradovej kultúre. Aby sme nezabudli aj na zdravšie formy jeho podoby, žiaci si vyskúšali aj pečenie chleba zo špaldovej múky a prácu s domácou pekárňou.
2. Vyučovací predmet:  
1. roč. Prírodoveda – Ja a moje zdravie, VYV – cestovinový šperk   
2.roč. Prírodoveda – Zdravá výživa, MAT– Počítanie s prechodom do 20 – počítanie s cestovinami, tvorenie slovných úloh na tému cestoviny 
3.roč. Technika a výroba – V pekárni
6.roč.  FYZ – meranie hmotnosti pevných látok, LIT – Zvolenská stolica – ovčiarstvo, práce žien na vidieku a pečenie chleba pre rodinu - rozprávky, ANJ – jedlo, čítanie receptov – rozširovanie slovnej zásoby 
7.roč. CHE – Fyzikálne a chemické reakcie, ako prebiehajú chemické reakcie, BIO – Životný štýl – zdravý spôsob života 
8.roč. CHE – Chemické reakcie
9.roč. BIO – Životné prostredie človeka, CHE – Zdravá výživa (cukry, tuky, bielkoviny) 
3.  Pomôcky:                                                                                                                                             Elektrická rúra, pekárnička, forma na pečenie, váhy, vandlík, sito, múka, mlieko, droždie, vajcia, varené zemiaky, soľ, cukor, olej, semiačka /ľanové, sezamové, slnečnicové/.
4.  Príprava:                                                                                                                                                 Teoretické vedomosti o príprave, druhoch  a pečení chleba – Kuchárske knihy , PC.
5.  Postup/realizácia:                                                                                                                        Odváženie potrebných surovín. Miesenie a hnetenie chleba – pridávanie jednotlivých surovín. Kysnutie chleba /teplé miesto cca 1 hodinu/,  premiešanie cesta počas kysnutia ešte 2X.
6.  Zhrnutie:                                                                                                                                     Ingrediencie potrebné k príprave chleba  - recepty. Dôležitosť  izbovej teploty hlavných surovín, dôležitosť  nastavenia teploty elektrickej rúry.
                                                                                                                                                                                                                                                                                                                                                                                                                                 
